pythainlp/thailaw-v1.0 huggingface dataset:
-ร่าง-

ร่างประกาศตาม พ.ร.บ. หลักทรัพย์ฯ  
ที่ผ่านการพิจารณาของฝ่ายกฎหมาย ผปก.แล้ว

เมื่อวันที่...............29/11/2566..........................  
L&R เลขที่..2566-0045... ครั้งที่ ...........4..........

ประกาศคณะกรรมการกํากับตลาดทุน

ที่ ทจ. ๔๓/๒๕๖๖

เรื่อง ข้อกําหนดเกี่ยวกับการเสนอขายหน่วยของ

โครงการจัดการลงทุนต่างประเทศ  
(ฉบับที่ ๒)

อาศัยอํานาจตามความในมาตรา ๑๖/๖ วรรคสอง (๑) แห่งพระราชบัญญัติหลักทรัพย์และ  
ตลาดหลักทรัพย์ พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์  
(ฉบับที่ ๔) พ.ศ. ๒๕๕๑ และมาตรา ๓๕ แห่งพระราชบัญญัติหลักทรัพย์และตลาดหลักทรัพย์  
พ.ศ. ๒๕๓๕ คณะกรรมการกํากับตลาดทุนออกประกาศไว้ดังต่อไปนี้

ข้อ ๑ ให้ยกเลิกความใน (๔) ของข้อ ๑๗ แห่งประกาศคณะกรรมการกํากับ  
ตลาดทุน ที่ ทจ. ๔/๒๕๖๑ เรื่อง ข้อกําหนดเกี่ยวกับการเสนอขายหน่วยของโครงการจัดการลงทุนต่างประเทศ ลงวันที่ ๑๗ มกราคม พ.ศ. ๒๕๖๑ และให้ใช้ความต่อไปนี้แทน

“(๔) มีนโยบายการลงทุนและการจัดการลงทุนในลักษณะเดียวกับกองทุนรวมอีทีเอฟ  
ตามประกาศคณะกรรมการกํากับตลาดทุนว่าด้วยการลงทุนของกองทุน”

ข้อ ๒ ให้ยกเลิกความใน (๖) ของข้อ ๑๗ แห่งประกาศคณะกรรมการกํากับตลาดทุน  
ที่ ทจ. ๔/๒๕๖๑ เรื่อง ข้อกําหนดเกี่ยวกับการเสนอขายหน่วยของโครงการจัดการลงทุนต่างประเทศ  
ลงวันที่ ๑๗ มกราคม พ.ศ. ๒๕๖๑ และให้ใช้ความต่อไปนี้แทน

“(๖) มีการเปิดเผยข้อมูลทรัพย์สินที่อีทีเอฟต่างประเทศลงทุนหรือมีไว้ ต่อผู้ลงทุนทั่วไป  
ในลักษณะเดียวกับการเปิดเผยข้อมูลตามข้อ ๒ ของส่วนที่ ๔ ในภาคผนวก ๙   
แนบท้ายประกาศสํานักงานคณะกรรมการกํากับหลักทรัพย์และตลาดหลักทรัพย์   
ที่ สน. ๙/๒๕๖๔ เรื่อง หลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป   
  
  
  
  
กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน   
ลงวันที่ ๒๙ มกราคม พ.ศ. ๒๕๖๔ และที่แก้ไขเพิ่มเติม”

ข้อ ๓ ประกาศนี้ให้ใช้บังคับตั้งแต่วันที่ ๑๖ ธันวาคม พ.ศ. ๒๕๖๖ เป็นต้นไป

 ประกาศ ณ วันที่ ๑ ธันวาคม พ.ศ. ๒๕๖๖ 

 (นางพรอนงค์ บุษราตระกูล)

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ

 คณะกรรมการกํากับตลาดทุน
ประกาศคณะกรรมการกํากับตลาดทุน

ที่ ทจ. 7/2561

เรื่อง  การยกเลิกประกาศคณะกรรมการกํากับตลาดทุนว่าด้วย  
ข้อกําหนดที่เกี่ยวกับการบริหารกิจการและการเข้าถือ  
หลักทรัพย์เพื่อครอบงํากิจการอีทีเอฟต่างประเทศ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                          อาศัยอํานาจตามความในมาตรา 16/6 มาตรา 89/1 มาตรา 89/12 มาตรา 89/14 มาตรา 89/29 มาตรา 89/31 มาตรา 246 และมาตรา 247 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์(ฉบับที่ 4) พ.ศ. 2551  คณะกรรมการกํากับตลาดทุนออกประกาศไว้ดังต่อไปนี้


ข้อ ๑ ให้ยกเลิกประกาศคณะกรรมการกํากับตลาดทุน ที่ ทน. 49/2553  เรื่อง ข้อกําหนดที่เกี่ยวกับการบริหารกิจการและการเข้าถือหลักทรัพย์เพื่อครอบงํากิจการอีทีเอฟต่างประเทศ ลงวันที่ 27 ธันวาคม พ.ศ. 2553                   


ข้อ ๒ ประกาศนี้ให้ใช้บังคับตั้งแต่วันที่ 16 กุมภาพันธ์ พ.ศ. 2561 เป็นต้นไป


ผู้มีอํานาจลงนาม - ประกาศ  ณ วันที่ 17 มกราคม พ.ศ. 2561

 

 

 

                                                                   (นายรพี  สุจริตกุล)

                                                                        เลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์

                                                                   ประธานกรรมการ

                                                             คณะกรรมการกํากับตลาดทุน
ประกาศคณะกรรมการกํากับตลาดทุน

ที่ ทธ/ข/ด/น. 1/2552

เรื่อง   การจัดให้มีคณะกรรมการตรวจสอบของบริษัทหลักทรัพย์

                                                    

   อาศัยอํานาจตามความในมาตรา 16/6 และมาตรา 113 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 114 มาตรา 116 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 133 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ทําหน้าที่คณะกรรมการกํากับตลาดทุนตามมาตรา 60 แห่งพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 ออกข้อกําหนดไว้ดังต่อไปนี้ 


ข้อ ๑ ประกาศนี้มิให้ใช้บังคับกับนิติบุคคลดังต่อไปนี้

(1)  สถาบันการเงินที่จัดตั้งขึ้นตามกฎหมายอื่นซึ่งได้รับใบอนุญาตประกอบธุรกิจหลักทรัพย์ภายหลังจากมีสถานะเป็นสถาบันการเงินแล้ว

(2)  บริษัทหลักทรัพย์ที่มีหุ้นจดทะเบียนในตลาดหลักทรัพย์แห่งประเทศไทย


ข้อ ๒ บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ การจัดจําหน่ายหลักทรัพย์ การจัดการกองทุนรวม หรือการจัดการกองทุนส่วนบุคคล ต้องจัดให้มีคณะกรรมการตรวจสอบตามมาตรา 89/25 ซึ่งต้องประกอบด้วยกรรมการของบริษัทที่ไม่ได้เป็นผู้ที่รับผิดชอบการบริหารงานประจําวันและมีจํานวนไม่น้อยกว่าสองคน เพื่อทําหน้าที่ตรวจสอบและรายงานผลการตรวจสอบในเบื้องต้นให้แก่สํานักงานและผู้สอบบัญชีทราบ


ข้อ ๓ ในกรณีที่คณะกรรมการตรวจสอบของบริษัทหลักทรัพย์ไม่เป็นไปตามหลักเกณฑ์ในข้อ 2 เนื่องจากการตาย ลาออก หรือถูกสํานักงานเพิกถอนการให้ความเห็นชอบการเป็นกรรมการของบริษัท บริษัทหลักทรัพย์ต้องดําเนินการแก้ไขเพื่อให้คณะกรรมการตรวจสอบของบริษัทเป็นไป

ตามที่กําหนดภายในเก้าสิบวันนับแต่วันที่เกิดกรณีดังกล่าว และให้ถือว่าบริษัทได้รับการผ่อนผันการจัดให้มีคณะกรรมการตรวจสอบภายในกําหนดระยะเวลานั้น


ข้อ ๔ ประกาศนี้ให้ใช้บังคับตั้งแต่วันที่  1 มีนาคม  พ.ศ. 2552  เป็นต้นไป 


ผู้มีอํานาจลงนาม - ประกาศ  ณ วันที่  26  มกราคม พ.ศ. 2552 

 

 

(นายวิจิตร  สุพินิจ)

ประธานกรรมการ

คณะกรรมการกํากับหลักทรัพย์และตลาดหลักทรัพย์


หมายเหตุ - เหตุผลในการออกประกาศฉบับนี้ คือ เพื่อกําหนดหลักเกณฑ์ให้บริษัทหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ การจัดจําหน่ายหลักทรัพย์ การจัดการกองทุนรวม หรือการจัดการกองทุนส่วนบุคคล ที่มิใช่สถาบันการเงินหรือที่ไม่มีหุ้นจดทะเบียนในตลาดหลักทรัพย์แห่งประเทศไทย จัดให้มีคณะกรรมการตรวจสอบตามองค์ประกอบที่กําหนดเพื่อทําหน้าที่ตรวจสอบและรายงานผลการตรวจสอบในเบื้องต้นให้แก่สํานักงานและผู้สอบบัญชีทราบตามมาตรา 89/25 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 จึงจําเป็นต้องออกประกาศนี้
ประกาศคณะกรรมการกํากับตลาดทุน

ที่ ทธ. 42/2561

เรื่อง  การจัดให้มีคณะกรรมการตรวจสอบของบริษัทหลักทรัพย์  
                              

                    อาศัยอํานาจตามความในมาตรา 16/6 และมาตรา 113 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  มาตรา 114 มาตรา 115 มาตรา 116 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  และมาตรา 133 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542  และข้อ 16(6) แห่งกฎกระทรวงว่าด้วยการอนุญาตการประกอบธุรกิจหลักทรัพย์ พ.ศ. 2551  ซึ่งแก้ไขเพิ่มเติมโดยกฎกระทรวงว่าด้วยการอนุญาตการประกอบธุรกิจหลักทรัพย์ (ฉบับที่ 3) พ.ศ. 2555  และข้อ 5 แห่งกฎกระทรวงการอนุญาตประกอบธุรกิจหลักทรัพย์ประเภทการเป็นนายหน้าระหว่างผู้ค้าหลักทรัพย์ พ.ศ. 2555  และข้อ 5 วรรคหนึ่ง แห่งกฎกระทรวงการอนุญาตประกอบธุรกิจหลักทรัพย์ประเภทการให้สินเชื่อเพื่อธุรกิจหลักทรัพย์ พ.ศ. 2555  คณะกรรมการกํากับตลาดทุนออกประกาศไว้ดังต่อไปนี้


ข้อ ๑ ให้ยกเลิกประกาศคณะกรรมการกํากับตลาดทุน ที่ ทธ/ข/ด/น. 1/2552  เรื่อง การจัดให้มีคณะกรรมการตรวจสอบของบริษัทหลักทรัพย์ ลงวันที่ 26 มกราคม พ.ศ. 2552  


ข้อ ๒ ประกาศนี้มิให้ใช้บังคับกับนิติบุคคลดังต่อไปนี้

(1)  สถาบันการเงินที่จัดตั้งขึ้นตามกฎหมายอื่นซึ่งได้รับใบอนุญาตประกอบธุรกิจหลักทรัพย์ภายหลังจากมีสถานะเป็นสถาบันการเงินแล้ว

(2) บริษัทหลักทรัพย์ที่มีหุ้นจดทะเบียนในตลาดหลักทรัพย์แห่งประเทศไทย


ข้อ ๓ เพื่อให้มีการตรวจสอบและรายงานผลการตรวจสอบในเบื้องต้นให้แก่สํานักงานและผู้สอบบัญชีทราบถึงพฤติการณ์อันควรสงสัยว่ากรรมการ ผู้จัดการ หรือบุคคลซึ่งรับผิดชอบในการดําเนินงานของบริษัทหลักทรัพย์ได้กระทําความผิดตามที่กําหนดในมาตรา 89/25 บริษัทหลักทรัพย์ต้องจัดให้มีคณะกรรมการตรวจสอบเพื่อทําหน้าที่ดังกล่าวโดยบริษัทหลักทรัพย์ต้องดําเนินการติดตามการปฏิบัติหน้าที่ของคณะกรรมการตรวจสอบด้วย  เว้นแต่เป็นบริษัทหลักทรัพย์ที่มิได้มีการเก็บรักษาทรัพย์สินของลูกค้าไว้ในความครอบครอง บริษัทหลักทรัพย์ดังกล่าวอาจจัดให้มีกลไกหรือการดําเนินการอื่นใดเพื่อทดแทนการปฏิบัติหน้าที่ของคณะกรรมการตรวจสอบก็ได้


ข้อ ๔ คณะกรรมการตรวจสอบตามข้อ 3 ต้องประกอบด้วยกรรมการที่มิได้เป็นผู้ที่รับผิดชอบการบริหารงานประจําวันและมีจํานวนไม่น้อยกว่า 2 คน 

ในกรณีที่คณะกรรมการตรวจสอบของบริษัทหลักทรัพย์ไม่เป็นไปตามที่กําหนดไว้ตามวรรคหนึ่ง เนื่องจากตาย ลาออก หรือถูกสํานักงานเพิกถอนการให้ความเห็นชอบการเป็นกรรมการบริษัท บริษัทหลักทรัพย์ต้องดําเนินการแก้ไขเพื่อให้คณะกรรมการตรวจสอบของบริษัทเป็นไปตามที่กําหนดภายใน 90 วันนับแต่วันที่เกิดกรณีดังกล่าว และให้ถือว่าบริษัทได้รับการผ่อนผันการจัดให้มีคณะกรรมการตรวจสอบภายในระยะเวลานั้น


ข้อ ๕ ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2561 เป็นต้นไป


ผู้มีอํานาจลงนาม - ประกาศ  ณ  วันที่ 7 มิถุนายน พ.ศ. 2561

 

 

 

                                                                   (นายรพี  สุจริตกุล)

                                                                        เลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์

                                                                   ประธานกรรมการ

                                                             คณะกรรมการกํากับตลาดทุน
ประกาศคณะกรรมการกํากับตลาดทุน

ที่ ทน. 11/2565

เรื่อง การเสนอขายหน่วยลงทุนของกองทุนรวมโครงสร้างพื้นฐาน

เพื่ออนาคตประเทศไทยและการจัดการกองทุนรวม

(ฉบับที่ 2 )

\_\_\_\_\_\_\_\_\_\_\_\_\_\_\_\_\_

 อาศัยอํานาจตามความในมาตรา 16/6 วรรคสอง (1) แห่งพระราชบัญญัติหลักทรัพย์  
และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์   
(ฉบับที่ 4) พ.ศ. 2551 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกประกาศไว้ดังต่อไปนี้

ข้อ 1 ให้ยกเลิกความใน (ก) ของ (2) ในวรรคหนึ่ง ของข้อ 14 แห่งประกาศคณะกรรมการกํากับตลาดทุน ที่ ทน. 45/2561 เรื่อง การเสนอขายหน่วยลงทุนของกองทุนรวม  
โครงสร้างพื้นฐานเพื่ออนาคตประเทศไทยและการจัดการกองทุนรวม ลงวันที่ 11 มิถุนายน พ.ศ. 2561 และให้ใช้ความต่อไปนี้แทน

“(ก) เป็นผู้ลงทุนสถาบันตามประกาศคณะกรรมการกํากับหลักทรัพย์และ  
ตลาดหลักทรัพย์ว่าด้วยการกําหนดบทนิยามผู้ลงทุนสถาบัน ผู้ลงทุนรายใหญ่พิเศษ และผู้ลงทุนรายใหญ่”

ข้อ 2 ให้ยกเลิกข้อ 15 แห่งประกาศคณะกรรมการกํากับตลาดทุน ที่ ทน. 45/2561 เรื่อง การเสนอขายหน่วยลงทุนของกองทุนรวมโครงสร้างพื้นฐานเพื่ออนาคตประเทศไทยและการจัดการกองทุนรวม ลงวันที่ 11 มิถุนายน พ.ศ. 2561

 ข้อ 3 ประกาศนี้ให้ใช้บังคับตั้งแต่วันที่ 1 ตุลาคม พ.ศ. 2565 เป็นต้นไป

 ประกาศ ณ วันที่ 23 มิถุนายน พ.ศ. 2565

 (นางสาวรื่นวดี สุวรรณมงคล)

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ

 คณะกรรมการกํากับตลาดทุน
ประกาศคณะกรรมการกํากับตลาดทุน

ที่ ทธ. 48/2561

เรื่อง  การกําหนดประเภทธุรกิจหลักทรัพย์  
ที่ได้รับความคุ้มครองตามมาตรา 111/1

                              

อาศัยอํานาจตามความในมาตรา 16/6 และมาตรา 111/1 วรรคสองแห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  คณะกรรมการกํากับตลาดทุนออกประกาศไว้ดังต่อไปนี้


ข้อ ๑ ในกรณีที่บริษัทหลักทรัพย์ซึ่งประกอบธุรกิจหลักทรัพย์ประเภทการจัดการกองทุนส่วนบุคคลตกเป็นลูกหนี้ตามคําพิพากษา ถูกศาลสั่งพิทักษ์ทรัพย์ หรือถูกทางการหรือหน่วยงานที่มีหน้าที่กํากับดูแลตามกฎหมายอื่น สั่งระงับการดําเนินกิจการบางส่วนหรือทั้งหมด ให้ทรัพย์สินของลูกค้าที่เกิดจากการใช้บริการดังกล่าวได้รับความคุ้มครองตามมาตรา 111/1 ด้วย


ข้อ ๒ ประกาศนี้ให้ใช้บังคับตั้งแต่วันที่ 1 สิงหาคม พ.ศ. 2561 เป็นต้นไป


ผู้มีอํานาจลงนาม - ประกาศ  ณ วันที่ 16 กรกฎาคม พ.ศ. 2561

 

 

 

                                                                   (นายรพี  สุจริตกุล)

                                                                        เลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์

                                                                   ประธานกรรมการ

                                                             คณะกรรมการกํากับตลาดทุน
ประกาศคณะกรรมการกํากับตลาดทุน

ที่ ทจ. 65/2558

เรื่อง  การเสนอขายพันธบัตรสกุลเงินตราต่างประเทศในประเทศไทย  
ของกิจการตามกฎหมายต่างประเทศ

\_\_\_\_\_\_\_\_\_\_\_\_\_\_\_\_\_\_\_\_\_\_\_

                   อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  และมาตรา 35 มาตรา 67 และมาตรา 69 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  คณะกรรมการกํากับตลาดทุนออกข้อกําหนดไว้ดังต่อไปนี้


ข้อ ๑ ประกาศนี้ให้ใช้บังคับกับการเสนอขายพันธบัตรสกุลเงินตราต่างประเทศในประเทศไทยโดยกิจการตามกฎหมายต่างประเทศดังต่อไปนี้

(1)  หน่วยงานหรือองค์การของรัฐบาลต่างประเทศ

(2)  องค์การระหว่างประเทศ

(3)  นิติบุคคลที่จัดตั้งขึ้นตามกฎหมายต่างประเทศ


ข้อ ๒ ให้นําหลักเกณฑ์ตามประกาศคณะกรรมการกํากับตลาดทุนว่าด้วยการเสนอขายหุ้นกู้สกุลเงินตราต่างประเทศในประเทศไทย มาใช้บังคับกับการอนุญาตและการยื่นแบบแสดงรายการข้อมูลและร่างหนังสือชี้ชวน สําหรับการเสนอขายพันธบัตรสกุลเงินตราต่างประเทศในประเทศไทยของกิจการตามกฎหมายต่างประเทศ โดยอนุโลม  


ข้อ ๓ ประกาศนี้ให้ใช้บังคับตั้งแต่วันที่ 1 มกราคม พ.ศ. 2559 เป็นต้นไป


ผู้มีอํานาจลงนาม -    ประกาศ ณ  วันที่  27 ตุลาคม พ.ศ. 2558

 

 

 

                                                         (นายรพี สุจริตกุล)

                                                              เลขาธิการ

                                  สํานักงานคณะกรรมการกํากับหลักทรัพย์และตลาดหลักทรัพย์

                                                         ประธานกรรมการ

                                                   คณะกรรมการกํากับตลาดทุน
ประกาศคณะกรรมการกํากับตลาดทุน

ที่ ทจ. 64/2561

เรื่อง  การเสนอขายพันธบัตรสกุลเงินตราต่างประเทศในประเทศไทย  
ของกิจการตามกฎหมายต่างประเทศ

\_\_\_\_\_\_\_\_\_\_\_\_\_\_\_\_\_\_\_\_\_\_\_

                    อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  และมาตรา 35 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  คณะกรรมการกํากับตลาดทุนออกประกาศไว้ดังต่อไปนี้


ข้อ ๑ ให้ยกเลิกประกาศคณะกรรมการกํากับตลาดทุน ที่ ทจ. 65/2558  เรื่อง การเสนอขายพันธบัตรสกุลเงินตราต่างประเทศในประเทศไทยของกิจการตามกฎหมายต่างประเทศ ลงวันที่ 27 ตุลาคม พ.ศ. 2558


ข้อ ๒ ประกาศนี้ให้ใช้บังคับกับการเสนอขายพันธบัตรสกุลเงินตราต่างประเทศในประเทศไทยของกิจการตามกฎหมายต่างประเทศดังต่อไปนี้

(1)  หน่วยงานหรือองค์การของรัฐบาลต่างประเทศ

(2)  องค์การระหว่างประเทศ

(3)  นิติบุคคลที่จัดตั้งขึ้นตามกฎหมายต่างประเทศ


ข้อ ๓ ให้นําหลักเกณฑ์ตามประกาศคณะกรรมการกํากับตลาดทุนว่าด้วยการเสนอขายหุ้นกู้สกุลเงินตราต่างประเทศในประเทศไทย มาใช้บังคับกับการอนุญาต เสนอขายพันธบัตรสกุลเงินตราต่างประเทศในประเทศไทยของกิจการตามกฎหมายต่างประเทศ โดยอนุโลม


ข้อ ๔ ประกาศนี้ให้ใช้บังคับตั้งแต่วันที่ 1 พฤศจิกายน พ.ศ. 2561 เป็นต้นไป


ผู้มีอํานาจลงนาม - ประกาศ  ณ วันที่ 5 ตุลาคม พ.ศ. 2561 

 

 

                                                                      (นายรพี  สุจริตกุล)

                                                                           เลขาธิการ

                                            สํานักงานคณะกรรมการกํากับหลักทรัพย์และตลาดหลักทรัพย์

                                                                        ประธานกรรมการ

                                                                  คณะกรรมการกํากับตลาดทุน
ประกาศคณะกรรมการกํากับตลาดทุน  
ที่ ทจ. 71/2561  
เรื่อง รายการในหนังสือนัดประชุมผู้ถือหุ้นของบริษัท  
ที่มีการเปลี่ยนแปลงวัตถุประสงค์การใช้เงินตาม  
แบบแสดงรายการข้อมูลการเสนอขายหลักทรัพย์  
และร่างหนังสือชี้ชวน

                              

                        อาศัยอํานาจตามความในมาตรา 16/6 และมาตรา 89/27 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  คณะกรรมการกํากับตลาดทุนออกประกาศไว้ดังต่อไปนี้ 


ข้อ ๑ ในประกาศนี้ 

“แบบแสดงรายการข้อมูล”  หมายความว่า  แบบแสดงรายการข้อมูลการเสนอขายหลักทรัพย์และร่างหนังสือชี้ชวน 

“ตลาดหลักทรัพย์”  หมายความว่า  ตลาดหลักทรัพย์แห่งประเทศไทย


ข้อ ๒ ประกาศนี้ให้ใช้บังคับกับบริษัทที่ได้รับอนุญาตจากสํานักงานให้เสนอขายหุ้นที่ออกใหม่ต่อประชาชนเป็นการทั่วไป ตามประกาศใดประกาศหนึ่งดังต่อไปนี้

(1)  ประกาศคณะกรรมการกํากับตลาดทุนว่าด้วยการขออนุญาตและการอนุญาตให้เสนอขายหุ้นที่ออกใหม่

(2) ประกาศคณะกรรมการกํากับตลาดทุนว่าด้วยข้อกําหนดเกี่ยวกับการเสนอขายหุ้นที่ออกโดยบริษัทต่างประเทศซึ่งไม่มีหุ้นเป็นหลักทรัพย์ซื้อขายในตลาดหลักทรัพย์ต่างประเทศ

(3) ประกาศคณะกรรมการกํากับตลาดทุนว่าด้วยข้อกําหนดเกี่ยวกับการเสนอขายหลักทรัพย์ที่ออกโดยบริษัทต่างประเทศที่มีหรือจะมีหุ้นเป็นหลักทรัพย์ซื้อขายในตลาดหลักทรัพย์ต่างประเทศ


ข้อ ๓ หนังสือนัดประชุมผู้ถือหุ้นเพื่อขออนุมัติการเปลี่ยนแปลงวัตถุประสงค์การใช้เงินที่ปรากฏในแบบแสดงรายการข้อมูล ต้องระบุความเห็นของคณะกรรมการบริษัทอย่างน้อยในเรื่องดังต่อไปนี้

(1)  จํานวนเงินหรือกําหนดระยะเวลาการใช้เงินที่บริษัทประสงค์จะเปลี่ยนแปลง

(2)  ความสมเหตุสมผล เหตุผลและความจําเป็น และประโยชน์และความคุ้มค่าที่ผู้ถือหุ้นจะได้รับจากการเปลี่ยนแปลงวัตถุประสงค์การใช้เงิน

(3) ข้อมูลโดยสรุปเกี่ยวกับวงเงินลงทุนหรือค่าใช้จ่ายที่เปลี่ยนแปลงไป

(4) แผนการใช้เงินภายหลังการเปลี่ยนแปลงวัตถุประสงค์การใช้เงิน รวมถึงความเพียงพอของแหล่งเงินทุน และมาตรการรองรับในกรณีที่เงินที่ได้จากการเสนอขายหุ้นไม่เพียงพอสําหรับการดําเนินการตามแผนดังกล่าว

(5)  ผลกระทบที่คาดว่าจะเกิดขึ้นต่อการประกอบธุรกิจของบริษัท หรือต่อประมาณการใด ๆ ที่ได้เปิดเผยไว้ในแบบแสดงรายการข้อมูล (ถ้ามี) อันเนื่องจากการเปลี่ยนแปลงวัตถุประสงค์การใช้เงินที่เปิดเผยไว้ในแบบแสดงรายการข้อมูล


ข้อ ๔ ประกาศนี้ให้ใช้บังคับตั้งแต่วันที่ 1 ธันวาคม พ.ศ. 2561 เป็นต้นไป


ผู้มีอํานาจลงนาม - ประกาศ  ณ วันที่ 5 พฤศจิกายน พ.ศ. 2561

 

 

                                                                   (นายรพี  สุจริตกุล)

                                                                        เลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์

                                                                   ประธานกรรมการ

                                                             คณะกรรมการกํากับตลาดทุน
ประกาศคณะกรรมการกํากับตลาดทุน

ที่ ทจ. 72/2561

เรื่อง  การยกเว้นการเสนอขายหุ้นของบริษัทประชารัฐรักสามัคคี  
ที่กระทําเป็นการทั่วไปหรือต่อประชาชนในวงกว้าง

\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 16/6 และมาตรา 34 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 คณะกรรมการกํากับตลาดทุนออกประกาศไว้ดังต่อไปนี้


ข้อ ๑ ให้การเสนอขายหุ้นของบริษัทประชารัฐรักสามัคคีตามบัญชีแนบท้ายประกาศนี้ ไม่ว่าโดยบริษัทที่ออกหุ้นนั้นหรือโดยผู้ถือหุ้นของบริษัทดังกล่าว สามารถกระทําได้เป็นการทั่วไปหรือต่อบุคคลในวงกว้าง

บริษัทประชารัฐรักสามัคคีตามวรรคหนึ่ง  หมายความว่า บริษัทประชารัฐรักสามัคคีวิสาหกิจเพื่อสังคม (ประเทศไทย) จํากัด และบริษัทประชารัฐรักสามัคคีจังหวัด (วิสาหกิจเพื่อสังคม) จํากัด ที่จัดตั้งขึ้นตามนโยบายสานพลังประชารัฐของรัฐบาล และได้รับการรับรองเป็นวิสาหกิจเพื่อสังคมตามพระราชกฤษฎีกาออกตามความในประมวลรัษฎากรว่าด้วยการยกเว้นรัษฎากร (ฉบับที่ 621) พ.ศ. 2559


ข้อ ๒ ประกาศนี้ให้ใช้บังคับตั้งแต่วันที่ 1 ธันวาคม พ.ศ. 2561 เป็นต้นไป


ผู้มีอํานาจลงนาม -            ประกาศ  ณ วันที่ 5 พฤศจิกายน พ.ศ. 2561                                      

 

 

                                                                      (นายรพี  สุจริตกุล)  

                                                                             เลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์

                                                                       ประธานกรรมการ

                                                                คณะกรรมการกํากับตลาดทุน
ประกาศสํานักงานคณะกรรมการกํากับหลักทรัพย์และตลาดหลักทรัพย์  
ที่ สท. 6/2559  
เรื่อง การจดทะเบียนกองทุนสํารองเลี้ยงชีพ

 

                    โดยที่มาตรา 8 วรรคสอง แห่งพระราชบัญญัติกองทุนสํารองเลี้ยงชีพ พ.ศ. 2530 กําหนดให้นายทะเบียนกองทุนสํารองเลี้ยงชีพประกาศการรับจดทะเบียนกองทุนสํารองเลี้ยงชีพในราชกิจจานุเบกษา นายทะเบียนกองทุนสํารองเลี้ยงชีพจึงประกาศรายชื่อกองทุนสํารองเลี้ยงชีพที่ได้รับจดทะเบียนไว้ดังต่อไปนี้


ข้อ ๑ กองทุนสํารองเลี้ยงชีพ พนักงานกลุ่มเอ็มซีไอซี ซึ่งจดทะเบียนแล้ว ทะเบียนเลขที่ 1/2558 ตั้งแต่วันที่ 1 กรกฎาคม 2558


ข้อ ๒ กองทุนสํารองเลี้ยงชีพ โคเวสโตร (ประเทศไทย) ซึ่งจดทะเบียนแล้ว ทะเบียนเลขที่ 2/2558 ตั้งแต่วันที่ 1 กันยายน 2558


ผู้มีอํานาจลงนาม - ประกาศ  ณ  วันที่ 23 กุมภาพันธ์ พ.ศ.  2559

 

 

(นายรพี  สุจริตกุล)  
เลขาธิการ  
สํานักงานคณะกรรมการกํากับหลักทรัพย์และตลาดหลักทรัพย์  
ในฐานะนายทะเบียนกองทุนสํารองเลี้ยงชีพ
ประกาศคณะกรรมการกํากับตลาดทุน

ที่ ทธ.  9/2551

เรื่อง การดูแลรักษาทรัพย์สินของลูกค้าของบริษัทหลักทรัพย์

                                      

 

                   อาศัยอํานาจตามความในมาตรา 16/6 และมาตรา 98(3) แห่งพระราชบัญญัติหลักทรัพย์ และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ทําหน้าที่คณะกรรมการกํากับตลาดทุนตามมาตรา 60 แห่งพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 ออกข้อกําหนดไว้ดังต่อไปนี้ 


ข้อ ๑ ให้ยกเลิกความใน (2) ของวรรคสองในข้อ 4 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 4/2543 เรื่อง การดูแลรักษาทรัพย์สินของลูกค้าของบริษัทหลักทรัพย์ ลงวันที่ 4 มกราคม พ.ศ. 2543 และให้ใช้ความต่อไปนี้แทน

                   “(2)  สถาบันการเงินที่มีหน่วยงานกํากับดูแลธุรกิจหลักโดยตรงอยู่แล้วและได้รับใบอนุญาตประกอบธุรกิจหลักทรัพย์ในภายหลัง แต่ไม่รวมถึงสถาบันการเงินที่ได้รับใบอนุญาตประกอบธุรกิจหลักทรัพย์ประเภทกิจการการยืมและให้ยืมหลักทรัพย์ซึ่งรับดูแลรักษาทรัพย์สินของลูกค้าในส่วนที่เกี่ยวกับธุรกรรมการยืมและให้ยืมหลักทรัพย์”


ข้อ ๒ ให้ยกเลิกความในข้อ 16 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 4/2543 เรื่อง การดูแลรักษาทรัพย์สินของลูกค้าของบริษัทหลักทรัพย์ ลงวันที่ 4 มกราคม พ.ศ. 2543 และให้ใช้ความต่อไปนี้แทน

          “ข้อ 16 บริษัทหลักทรัพย์ต้องเก็บรักษาข้อมูลและเอกสารที่เกี่ยวข้องกับการดูแลรักษาทรัพย์สินของลูกค้าไว้ไม่น้อยกว่าห้าปี โดยการจัดเก็บข้อมูลและเอกสารดังกล่าวในระยะเวลาสองปีแรกต้องกระทําในลักษณะที่พร้อมให้สํานักงานเรียกดูหรือตรวจสอบได้ในทันที”


ข้อ ๓ ประกาศนี้ให้ใช้บังคับตั้งแต่วันที่  1 สิงหาคม พ.ศ. 2551 เป็นต้นไป


ผู้มีอํานาจลงนาม - ประกาศ  ณ  วันที่  16 พฤษภาคม พ.ศ. 2551                               

                           

(นายสุรพงษ์  สืบวงศ์ลี)

รัฐมนตรีว่าการกระทรวงการคลัง

ประธานกรรมการ คณะกรรมการกํากับหลักทรัพย์และตลาดหลักทรัพย์


หมายเหตุ -                                                                                                                                 

เหตุผลในการออกประกาศฉบับนี้คือ เพื่อให้สถาบันการเงินที่ได้รับใบอนุญาตประกอบธุรกิจหลักทรัพย์ประเภทกิจการการยืมและให้ยืมหลักทรัพย์ต้องดูแลรักษาทรัพย์สินของลูกค้าในส่วนที่เกี่ยวกับธุรกรรมการยืมและให้ยืมหลักทรัพย์ตามประกาศนี้ด้วย และปรับปรุงระยะเวลาในการเก็บรักษาข้อมูลและเอกสารที่เกี่ยวข้องกับการดูแลรักษาทรัพย์สินของลูกค้าให้สอดคล้องกับมาตรฐานสากล (IOSCO) จึจําเป็นต้องออกประกาศนี้